അന്ന് പ്രതിയുടെ പരിക്ക് കണ്ട് വീട്ടുകാര് ചോദിച്ചു പട്ടി ഓടിച്ചതാണെന്ന് മറുപടി പെണ്കുട്ടിയുടെ പ്രതിരോധം ജീവന് രക്ഷിച്ചെന്ന് മലപ്പുറം എസ്പി കൊണ്ടോട്ടി ബലംാത്സംഗക്കേസില് പിടിയിലായ പതിനഞ്ചുകാരന്റെ ചോദ്യം ചെയ്യല് പൂര്ത്തിയായെന്ന് മലപ്പുറം എസ്പി എസ് സുജിത്ത്. പ്രeയപൂര്ത്തിയാവാത്തതിനാല് പ്രതിയെ ജുവനൈല് ജസ്റ്റിസ് ബോര്ഡിനു മുന്നില് ഹാജരാക്കും. പ്രതിയോട് കേസുമായി ബന്ധമുള്ള കുറച്ചു കാര്യങ്ങള് കൂടി ചോദിക്കേണ്ടതുണ്ട്. ഉടനെ അറസ്റ്റ് നടപടികളുണ്ടാവും. സംഭവത്തില് ആസൂത്രണം നടന്നിട്ടുണ്ടോ എന്നതില് കൂടുതല് അന്വേഷണം ആവശ്യമാണെന്നും എസ്പി പറഞ്ഞു. ജില്ലാ തല ജൂഡോ ചാമ്ബ്യനാണ് പത്താം ക്ലാസുകരനായ പ്രതി. ആരോഗ്യവാനായ ആക്രമിയെ ശക്തമായി പെണ്കുട്ടി പ്രതിരോധിച്ചത് കൊണ്ടാണ് പെണ്കുട്ടിയുടെ ജീവന് അപകടത്തിലാവാഞ്ഞത്. പ്രതി പെണ്കുട്ടിയുടെ കഴുത്തില് നന്നായി അമര്ത്തിയിട്ടുണ്ടായിരുന്നു. മരണം വരെ സംഭവിക്കുമായിരുന്നു. കല്ല് കൊണ്ട് തലയ്ക്കും അടിച്ചിരുന്നു. അതും വലിയ പരിക്കിലേക്ക് പോയില്ലെന്നും എസ്പി പറഞ്ഞു. കുട്ടിയെ ബലാത്സംഗം ചെയ്യാന് ശ്രമിക്കുന്നതിനിടെ പ്രതിയുടെ ശരീരത്തില് കഴുത്തിലും ചുണ്ടിലും നഖം കൊണ്ട് മുറിവുണ്ടായിട്ടുണ്ട്. പ്രതി തിരിച്ച് വീട്ടിലെത്തിയപ്പോള് വീട്ടുകാര് ഈ മുറിവുകള് എങ്ങനെ പറ്റിയതാണെന്ന് ചോദിച്ചു. ഒരു നായ കടിക്കാനോടിച്ച് വീണപ്പോള് ഉണ്ടായ മുറിവാണെന്നാണ് പ്രതി മറുപടി നല്കിയത്. സംഭവം നടന്നയന്ന് പ്രതി പെണ്കുട്ടിയെ പിന്തുടര്ന്നിരുന്നു. കൂറേദൂരം പിന്തുടര്ന്ന ശേഷമാണ് ആളൊഴിഞ്ഞ വാഴത്തോട്ടത്തിനടുത്തെത്തിയപ്പോള് ആക്രമിക്കുകയായിരുന്നെന്നും എസ്പി വ്യക്തമാക്കി. കൊണ്ടോട്ടിക്കടുത്ത് കുട്ടൂക്കരയില് ആണ് സംഭവം നടന്നത് നടന്നു പോകുമ്ബോള് വിദ്യാര്ഥിനിയായ യുവതിയെ പിന്നില് നിന്ന് ആക്രമിച്ച പ്രതി ബലമായി തട്ടിക്കൊണ്ടുപോയി ബലാത്സംഗം ചെയ്യാന് ശ്രമിക്കുകയായിരുന്നു. വയലിലെ വാഴ തോട്ടത്തിലേക്ക് യുവതിയെ എത്തിച്ച് വസ്ത്രങ്ങള് വലിച്ചു കീറാന് ശ്രമിച്ചു. കൈകള് കെട്ടിയിട്ടു. ചെറുക്കാന് ശ്രമിച്ചപ്പോള് തലയില് കല്ലു കൊണ്ടടിച്ചു. പെണ്കുട്ടി കുതറി മാറിയതുകൊണ്ടാണ് രക്ഷപ്പെട്ടത്. പിന്നീട് പ്രതി പിറകെ വന്നെങ്കിലും തൊട്ടടുത്ത വീട്ടിലേക്ക് ഓടി കയറി പെണ്കുട്ടി രക്ഷപ്പെടുകയായിരുന്നു. ഈ വീട്ടുകാരുടെ സഹായത്തോടെയാണ് യുവതിയെ ആശുപത്രിയിലെത്തിച്ചത്. പരിക്കേറ്റ പെണ്കുട്ടി കൊണ്ടോട്ടി താലൂക്ക് ആശുപത്രിയിലും, പിന്നീട് മഞ്ചേരി മെഡിക്കല് കോളജിലും ചികില്സ തേടി വീട്ടിലേക്ക് മടങ്ങി.